Nintendo Switch

Nintendo Switch () – Japonijos bendrovės „Nintendo“ hibridinė kompiuterinių žaidimų konsolė, išleista 2017 m. kovo 3 d.pcworld.com

„Switch“ konsolė pirmą kartą pristatyta 2016 m. spalio 20 d.ign.com Anksčiau ji buvo žinoma kodiniu pavadinimu „Nintendo NX“. 2017 m. sausio 12 d. buvo pranešta, kad „Switch“ pasirodys rinkoje 2017 m. kovo 3 d. pasauliniu mastu.ign.com

„Nintendo Switch“ sudaryta iš planšetės pavidalo pačios konsolės su LCD liečiamuoju ekranu, doko stotelės konsolės baterijos įkrovimui ir pajungimui prie TV ekrano bei dviejų žaidimų valdymo pultelių „JoyCon“. Valdymo pulteliai gali būti prijungti prie pačios planšetės, naudojami atskirai su pridėtomis rankos riešo juostelėmis arba sujungiami į vieną su pridėtu laikikliu.telegraph.co.uk Alternatyviai, žaidėjai gali žaidimus žaisti naudodami tradiciškai atrodantį „Pro“ pultelį, kuris parduodamas atskirai.

Vartotojas gali naudotis konsole kaip nešiojamąja (delnine), o įstatęs ją į doką žaisti žaidimus dideliame TV ekrane. Žaidimai yra žaidžiami iš mini kartridžo kortelių.ign.com Vidinės atminties dydis − 32 GB. Nintendo Switch grafikos procesorius gali atlikti 0.5 TFLOPS operacijųhttps://thegamingsetup.com/guides/console-power-comparison-chart. Išleidimo metu JAV buvo galima įsigyti tik 9 žaidimus, tarp kurių „1-2-Switch“, „The Legend of Zelda: Breath of the Wild“, „Skylanders Imaginators“ ir „Just Dance 2017“. slashgear.com

2022 m. III ketvirčio duomenimis, „Switch“ išplatinta apie 30 mln. vnt. tiražu.https://www.vgchartz.com/article/455001/ps5-vs-xbox-series-xs-vs-switch-launch-sales-comparison-through-week-97/l Pagrindiniai rinkos konkurentai yra „Sony PlayStation 5“ ir „Microsoft Xbox Series X ir Series S“.

 Techniniai duomenys 
 Procesorius / Grafikos variklis: pasirinktinis NVIDIA Tegra 0.5 TFLOPS procesorius
 Atmintis: 32 GB (laisvos vietos)
 Garsas: PCM 5.1 kanalų, stereo ausinės su mikrofono
 Vaizdas: iki 1920x1080 pikselių raiška, 60 fps
 Ekranas: 15,7 cm LCD įstrižainė, 1280x720 pikselių raiška
 Atminties kortelės: microSD, microSDHC ir microSDXC USB prievadai: USB type-C įkrovimui ar prijungimui prie Switch laikiklio
 Tinklas: 802.11 a / b / g / n / ac wifi, Bluetooth 4.1, laidinis internetas per USB
 Maitinimas: 4310 mAh ličio jonų baterija (nekeičiama)
 Svoris: 297 g, su Joy-Con pultais – 398 g
 Matmenys: 102 x 239 x 13,9 mm (ixpxa)

 Šaltiniai 

 Nuorodos 

 Oficiali svetainė 

Kategorija:Žaidimų konsolės